গাজীপুর আদালতের এপিপি মো: আতাউর রহমান জানান, আলমগীর নানা বাড়ির পাশের বাড়ির সিরাজুলের ছেলেকে প্রাইভেট পড়াতো। বিষয়টি স্থানীয় কিছু বখাটে সহ্য করতে পারত না এবং তারা কয়েকবার আলমগীরকে হুমকি দেয়। আলমগীর সিরাজুলের বাড়িতে থাকা অবস্থায় গত ২০০২ সালের ৭ অক্টোবর রাতে আসামীরা ওই বাড়িতে গিয়ে আলমগীরের ওপর হামলা চালায়। এক পর্যায়ে আসামীরা ছোড়া, ছেনি ও রড় দিয়ে কুপিয়ে এবং মারধর করে চলে যায়। পরে স্থানীয়রা আলমগীরকে উদ্ধার করে কালীগঞ্জ হাসপাতালে নিয়ে গেলে কর্তব্যরত চিকিৎসক তাকে ঢাকা মেডিকেল কলেজ হাসপাতালে রেফার্ড করে। তাকে ঢাকা মেডিকেল কলেজ হাসপাতালে নেয়ার প্রস্তুতির সময় কালীগঞ্জ হাসপাতালেই তার মৃত্যু হয়। এ ঘটনায় পর দিন নিহতের পিতা আব্দুল বারেক বাদী হয়ে ওই ৩ জনকে অভিযুক্ত করে কালীগঞ্জ থানায় মামলা দায়ের করেন।